cyanic-selkie/wikianc huggingface dataset:
ஜோவாவோ மாக்யூயோ
கல்வியும் தொழிலும்
2003 ஆம் ஆண்டு வெளியான ஒளிவேகத்தினும் விரைவாக: அறிவியல் முன்கணிப்பு என்ற புத்தகத்தில், வி. எஸ். எல். ஐத் தொடர்ந்து தனது தனிப்பட்ட போராட்டங்களைப் பற்றி மாக்யுயோ விவாதிக்கிறார். வி. எஸ். எல். முன்னுரிமை குறித்து ஜான் மொபாட்டுடன் ஏற்பட்ட தவறான புரிதலுடன் அவர் தொடர்புடையவர். மொபாட்டு 2008 மே 13 அன்று திரையிடப்பட்ட சயின்ஸ் சேனல் சிறப்பு ஜோவாவோ மாக்யூயோவின் பெருவெடிப்பு நிகழ்ச்சியின் தொகுப்பாளராகவும் இருந்தார்.
2009 ஆம் ஆண்டில் இவர் மறைந்த இயற்பியலாளர் எட்டோர் மயோரானாவின் வாழ்க்கையும் அறிவியலும் பற்றிய ஒரு பிரில்லியன்ட் டார்க்ன சு எனும் நூலை வெளியிட்டார்.
2014 ஆம் ஆண்டில் இவர் ஐக்கிய இராச்சியம் குறித்த தனது அவதானிப்புகளை விவரிக்கும் பைஃப்ஸ் மால் பஸ்ஸாடோசு எனும் நூலை வெளியிட்டார். இந்த புத்தகத்தில் மாக்யூயோ பிரித்தானியப் பண்பாட்டை" உலகின் மிகவும் அழுகிய சமூகங்களில் ஒன்று " என்று விவரித்தார், மேலும் " நீங்கள் ஆங்கில வீடுகளுக்குச் செல்லும்போது அல்லது பள்ளிகளில் அல்லது மாணவர் தங்குமிடங்களில் உள்ள கழிப்பறைகள் அனைத்தும் மிகவும் அருவருப்பானவை , என் பாட்டியின் கோழி கூண்டு கூட தூய்மையாக இருக்கிறது.  அதில்  பிரித்தானியமக்கள் " கட்டுப்பாடற்ற காட்டு விலங்குகள் " என்று விவரிக்கப்பட்டனர். இந்த புத்தகம் போர்ச்சுகலில் மட்டுமே வெளியிடப்பட்டது. அங்கு அது 20,000 படிகள் விற்றது.
புழுத்துளை ஊடாக நிகழ்வின்  இரண்டாம் கட்டத்தில் மார்கன் பிரீமேன் ஜோவாவோ மாக்யூயோவை நேர்காணல் செய்துள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1967 பிறப்புகள் பகுப்பு:அறிவியல் எழுத்தாளர்கள் பகுப்பு:அண்டவியலாளர்கள் பகுப்பு:வானியலாளர்கள் பகுப்பு:பிரித்தானிய அண்டவியலாளர்கள் பகுப்பு:போர்த்துகீசிய வானியலாளர்கள்
திருவெண்ணெய்நல்லூர் வட்டம்
திருவெண்ணெய் நல்லூர் வட்டம், தமிழ்நாட்டின் விழுப்புரம் மாவட்டத்தின் 9 வருவாய் வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம் திருவெண்ணெய்நல்லூரில் இயங்குகிறது. விழுப்புரம் வருவாய் கோட்டத்தில் உள்ள திருவெண்ணெய் நல்லூர் வட்டம் அரசூர், திருவெண்ணெய்நல்லூர், சித்தலிங்கமடம் என மூன்று ஃபிர்கா எனப்படும் உள்வட்டங்களையும்; 66 வருவாய் கிராமங்களையும் கொண்டது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 30,405 குடியிருப்புகள் கொண்ட திருவெண்ணெய்நல்லூர்  வட்டத்தின் மக்கள் தொகை 135,304 ஆகும். இதில் ஆண்கள் 68,577 மற்றும் பெண்கள் 66,727 உள்ளனர்.
மேற்கோள்கள்
பகுப்பு:விழுப்புரம் மாவட்டம் பகுப்பு:விழுப்புரம் மாவட்ட வட்டங்கள்
இராஜபாளையம் தொடருந்து நிலையம்
இராஜபாளையம் தொடருந்து நிலையம் (Rajapalayam railway station) தமிழ்நாட்டிலுள்ள, விருதுநகர் மாவட்டத்தில், ராஜபாளையம் நகரத்தில் அமைந்துள்ளது. இது தெற்கு இருப்புப் பாதை மண்டலத்திற்கு உட்பட்ட மதுரை இருப்புப்பாதைப் பிரிவின் ஒரு பகுதியாக இராஜபாளையம் தொடருந்து நிலையம் அமைந்துள்ளது. இது மாநிலத்தின் பல்வேறு பகுதிகளுடனும், நாட்டின் பிற பகுதிகளுடனும் இணைக்கப்பட்டுள்ளது.
அமைவிடம்
இத்தொடருந்து நிலையம் இராஜபாளையம் நகரிலுள்ள, இரயில்வே பீட்டர் சாலையில் அமைந்துள்ளது. இங்கிருந்து இராஜபாளையம் பழைய பேருந்து நிலையம் 500மீ தொலைவிலும் மற்றும் புதிய பேருந்து நிலையம் 2.8கிமீ தொலைவிலும் அமைந்துள்ளது. இங்கிருந்து 76 கிலோமீட்டர் தொலைவில் மதுரை பன்னாட்டு வானூர்தி நிலையம் அமைந்துள்ளது.
வழித்தடங்கள்
இத்தொடருந்து நிலையம் சென்னையை இணைக்கும் வழித்தடத்தின் ஒரு பகுதியாக இருப்பதுடன் மதுரை, திருச்சிராப்பள்ளி, கோயம்புத்தூர் மற்றும் இராமேஸ்வரம் ஆகிய இடங்களுடனும் இணைக்கப்பட்டுள்ளது.
வெளி இணைப்புகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:விருதுநகர் மாவட்டத்திலுள்ள தொடருந்து நிலையங்கள்
தொசாலினோன்
தொசாலினோன் (Thozalinone) என்பது C11H12N2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இப்பெயர் அமெரிக்காவில் ஏற்றுக்கொள்ளப்பட்ட பெயராகும். சிடிம்சென் என்பது குறியீட்டுப் பெயராகவும், முன்னாள் வளர்ச்சி குறியீட்டுப் பெயர் சி.எல்- 39808 என்றும் அறியப்படுகிறது. மேலும், தொசாலினோன் ஐரோப்பாவில் ஒரு மனநல ஊக்கியாகப் பயன்படுத்தப்படுகிறது. ஒரு பசியொடுக்கும் மருந்தாகவும், டோபாமைன் என்ற நரம்புக்கடத்தியைத் தூண்டும் மருந்தாகவும் இச்சேர்மம் கருதப்படுகிறது. இதனை ஒத்த சேர்மமான பெமோலைன் போல தூண்டுதல் வழியாக குறைந்த அளவுக்கு நாரெபிநெப்ரின், டோபாமைன் போன்றவற்றை வெளிவிடும் செயலிலும் பங்குவகிப்பதாக நம்பப்படுகிறது. வெளிப்படையாக தீங்கேதும் ஏற்படுத்தாத சேர்மம் போலத் தோன்றினாலும் மற்ற மனநல ஊக்கிகள் போல அல்லாமல் இது கேட்டகாலமீன்களை அதிகரிக்கிறது.
மேற்கோள்கள்
பகுப்பு:அமீன்கள் பகுப்பு:லாக்டம்கள் பகுப்பு:ஆக்சசோலோன்கள்
தெய்வம் தந்த பூவே
தெய்வம் தந்த பூவே என்பது ஜீ தமிழ் தொலைக்காட்சியில் ஒளிபரப்பாகும் ஒரு தமிழ் மொழி நாடகமாகும். இது 13 டிசம்பர் 2021 ஆம் ஆண்டு முதல் திங்கள் முதல் சனி வரை பகல் 2.30 மணிக்கு ஒளிபரப்பாகிறது. இதில் நிஷ்மா மற்றும் அம்ருத் கலாம் ஆகியோர் முக்கிய வேடங்களில் நடித்துள்ளார்கள்.
கதை சுருக்கம்
புற்றுநோயால் பாதிக்கப்பட்டுள்ள வினய்யுடன் மித்ரா பணம் பெற்றுக் கொண்டு ஒப்பந்தத் திருமணம் செய்து கொள்கிறார்.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
இந்துஸ்தான் அம்பாசடர்
இந்துஸ்தான் அம்பாசடர் (Hindustan Ambassador) என்பது சி.கே. பிர்லா நிறுவனத்தின் ஓர் அங்கமான இந்துஸ்தான் மோட்டர்ஸ் நிறுவனத்தால் உருவாக்கப்பட்ட ஒரு தானுந்து.
உற்பத்தி துவக்கம்
குசராத்து மாநிலம் ஜாம்நகர் மாவட்டம் ஓகா நகரத்தில் 1948 ல் ஐக்கிய இராச்சியத்தில் உற்பத்தி செய்த மாரிஸ் ஆக்ஸ்ஃபர்ட் தானுந்தின் ஆதாரத்தில் இத்தானுந்து உற்பத்தி துவங்கியது. பின் இத்தொழிற்சாலை மேற்கு வங்க மாநிலம், கூக்ளி மாவட்டம், உதர்பரா நகரத்திற்கு இடமாற்றம் செய்யப்பட்டு உற்பத்தி தொடங்கியது.
வடிவமைப்பு
நான்கு கதவுகள் இத்தானுந்திலுள்ளது. இன்று வரை வடிவமைப்பு பெரும்பான்மையாக மாற்றாமல் அம்பாசடர் வண்டி உற்பத்தி செய்யப்படுகிறது.
தரச்சான்று
ஐக்கிய இராச்சியத்தில் நடைபெற்ற தானுந்து கண்காட்சியில் வாடகை தானுந்து வரிசையில் சிறந்ததாக தேர்வு செய்யப்பட்டது.
உற்பத்தி நிறுத்தம்
அம்பாசடர் கார்களுக்கு சந்தையில் தேவை குறைந்ததாலும் நிதிப் பற்றாக்குறையாலும் அவற்றின் தயாரிப்பை நிறுத்தி வைப்பதாக ஹிந்துஸ்தான் மோட்டார்ஸ் நிறுவனம் 2014 இல் தெரிவித்தது. இந்நிலையில் 2017 ஆம் ஆண்டு பிப்ரவரி மாதம் பியூஜியாட் நிறுவனம் அம்பாசிடர் பிராண்டை வாங்கியது.
இருபீனைல்துத்தநாகம்
இருபீனைல்துத்தநாகம் (Diphenylzinc) C12H10Zn என்ற மூலக்கூற்று வாய்ப்பாட்டால் விவரிக்கப்படும் ஒரு கரிமதுத்தநாகம் சேர்மமாகும். பீனைல் சிந்தோனுக்கு சமமான ஒரு செயற்கை சேர்மமாக இது கருதப்படுகிறது. திண்ம நிலையில் கரைப்பானில்லாத இருபீனைல்துத்தநாகம் PhZn(μ-Ph)2ZnPh என்ற இருபடி மூலக்கூறாகத் தோன்றுகிறது. இருபீனைல்துத்தநாகம் வணிக ரீதியாகவும் கிடைக்கிறது. துத்தநாக புரோமைடுடன் பீனைல் இலித்தியத்தைச் சேர்த்து வினைபுரியச் செய்வதன் மூலமாக இதை தயாரிக்கலாம். : :2 PhLi + ZnBr2 → Ph2Zn + 2 LiBr
பீனைல் மக்னீசியம் புரோமைடுடன் துத்தநாகக் குளோரைடு அல்லது இருபீனைல் பாதரசத்தைச் சேர்த்து வினைபுரியச் செய்தும் கூட இருபீனைல்துத்தநாகம் தயாரிக்கலாம்.
மேற்கோள்கள்
பகுப்பு:பீனைல் சேர்மங்கள் பகுப்பு:கரிமத் துத்தநாக சேர்மங்கள்
கொடமாண்டப்பட்டி
கொடமாண்டப்பட்டி (Kodamandapatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வடுகப்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், அரூரிலிருந்து 6 கிலோமீட்டர் தொலைவிலும், மாநில தலைநகரான சென்னையிலிருந்து 255 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'45.8"N 78°30'37.6"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 156 குடும்பங்களும் 518 மக்களும் வசிக்கின்றனர். இதில் 265 ஆண்களும் 253 பெண்களும் அடங்குவர். மொத்த மக்களின் எழுத்தறிவு விகிதம் 60.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
கணேந்திர நாராயண் ராய்
கணேந்திர நாராயண் ராய் (Ganendra Narayan Ray) இந்தியாவின் மேற்கு வங்காளத்தைச் சேர்ந்த ஒரு நீதிபதி ஆவார். 1933 ஆம் ஆண்டு மே மாதம் முதல் தேதியன்று இவர் பிறந்தார். குசராத்து உயர் நீதிமன்றத்தின் தலைமை நீதிபதியாகப் பணியாற்றினார்.
ஆரம்ப வாழ்க்கை மற்றும் கல்வி
மாநிலக்கல்லூரி, இசுகாட்டிசு பேராலயக் கல்லூரி மற்றும் கல்கத்தா பல்கலைக்கழகத்தின் சட்டத் துறை ஆகியவற்றில் ராய் கல்வி பயின்றார்.
தொழில்
1990 மற்றும் 1991 ஆம் ஆண்டுகளுக்கு இடையில் இவர் குசராத்து உயர் நீதிமன்றத்தின் தலைமை நீதிபதியாக பணியாற்றினார். 1991 ஆம் ஆண்டு முதல் 1998 ஆம் ஆண்டு ஓய்வு பெறும் வரை இவர் இந்திய உச்ச நீதிமன்றத்தில் நீதிபதியாக பணியாற்றினார். தற்போது கொல்கத்தாவில் உள்ள சால்ட்லேக்கில் வசிக்கிறார்.
மேற்கோள்கள்
பகுப்பு:வாழும் நபர்கள் பகுப்பு:இந்திய உச்ச நீதிமன்ற நீதிபதிகள் பகுப்பு:1933 பிறப்புகள்
கோவர்தனன்
திருமாலின், கிருஷ்ணாவதார   காலத்தில், மழைக்கடவுளான இந்திரனுக்கே கோகுலத்தில் வசித்த ஆயர்கள் ஆண்டு தோறும் பூசை செய்து வழிபட்டனர். ஒருமுறை இந்திர வழிபாட்டை, கிருஷ்ணன் தடுத்து அருகில் உள்ள  மலைக்கு பூசை செய்ய வைத்தார்.
இதனால் கோபம் கொண்ட மழைக் கடவுளான இந்திரன், கோகுலத்தில் தொடர்ந்து ஏழு நாட்கள் மழை பொழியச் செய்தார். இடி மின்னலுடன் கூடிய தொடர் மழையைக் கண்டு பயந்த கோகுலத்து ஆயர்களையும் ஆவினங்களையும் காக்க கிருட்டிணன், அருகில் இருந்த ஒரு மலையைத் தன் ஒரு விரலால் குடை போல் தூக்கினார். குடை போல் காட்சி அளித்த அம்மலைக்கடியில் நுழைந்த ஆயர்களும், ஆவினங்களும் மழையிலிருந்து காக்கப்பட்டனர்.
உசாத்துணை
பகுப்பு:இந்து தொன்மவியல் மாந்தர் பகுப்பு:மகாபாரதக் கதை மாந்தர்கள்
வங்காளதேசத்தில் கருக்கலைப்பு
வரலாற்று ரீதியாக, குறிப்பாக வங்காளதேச விடுதலைப் போருக்குப் பிந்தைய ஆண்டுகளில் கருக்கலைப்பு பரவலாக இருந்துள்ளது. உதாரணமாக, 1972இல், போரின் போது பாலியல் பலாத்காரம் செய்யப்பட்ட பெண்களுக்கு கருக்கலைப்பு செய்ய சட்டம் அனுமதித்தது. 1976ஆம் ஆண்டில், வங்காளதேச தேசிய மக்கள் தொகை கொள்கை முதல் மூன்று மாத கருக்கலைப்பை சட்டப்பூர்வமாக்க முயன்றது.
1979 முதல், மாதவிடாய் கட்டுப்பாடு தூண்டப்பட்ட கருக்கலைப்புக்கு மாற்றாக இருந்தது. மேலும் கருவுறுதலை நிறுவ முடியாததால் இது சட்டப்பூர்வமாக அனுமதிக்கப்பட்டது. 2012ஆம் ஆண்டில், வங்காளதேசத்திற்கான மருந்து நிர்வாகம் மருத்துவ கருக்கலைப்புக்கான மைஃபெப்ரிஸ்டோன், மிசோப்ரோடால் ஆகியவற்றின் கலவையை சட்டப்பூர்வமாக்கியது.
மாதவிடாய் கட்டுப்பாடு
1979 முதல் வங்காளதேசத்தில் குடும்பக் கட்டுப்பாடு திட்டத்தின் ஒரு பகுதியாக, மாதவிடாய் கட்டுப்பாடு என்பது ஒரு மாதவிடாய் தவறவிட்ட பிறகு கருவுறாமல் இருக்கச் செய்ய கைமுறையைப் பயன்படுத்துகிறது. இது எளிதானது. மேலும், மலிவான உபகரணங்கள் மூலம் செய்ய முடியும். மயக்க மருந்து பயன்படுத்தாமல் இந்த செயல்முறை செய்யப்படுகிறது.
2013ஆம் ஆண்டில் மாதவிடாய் ஒழுங்குமுறை பற்றிய ஒரு ஆய்வு, வங்காளதேசத்திலுள்ள 10 வெவ்வேறு வசதிகளைச் சேர்ந்த 651 பெண்களை ஆய்வு செய்தது. அவர்கள் மாதவிடாய் ஒழுங்குமுறையை நாடினர். மேலும், அவர்களின் மாதவிடாய் சுழற்சியில் சுமார் 63 நாட்கள் அல்லது குறைவாக தாமதமாக இருந்தனர். அவர்களுக்கு சுமார் 200 மி.கி மைபெப்ரிஸ்டோன் வழங்கப்பட்டது, பின்னர் 800 மி.கி மிசோப்ரோஸ்டால் வழங்கப்பட்டது. ஆராய்ச்சியாளர்கள் 93% பெண்கள் அறுவை சிகிச்சை தலையீட்டைப் பயன்படுத்தாமல் கருப்பையை வெளியேற்றியுள்ளனர்.மேலும், 92% பெண்கள் மாத்திரைகளிலும், மீதமுள்ள சிகிச்சையிலும் திருப்தி அடைந்தனர். மாதவிடாய் கட்டுப்பாட்டு மையங்கள் மையப்படுத்தப்பட்டவை. மேலும், இலவசம் என்றாலும், பல பெண்களுக்கு சமூக பொருளாதார தடைகளாலும், சமூக இழிவு காரணமாகவும் அணுகவதில்லை. கர்ப்பம் 10 வாரங்களுக்கு மேல் இருந்தால் மையங்கள் கூடுதல் கட்டணம் வசூலிக்கின்றன. மேலும் பல பெண்களுக்கு மாதவிடாய் கட்டுப்பாடு பற்றியே தெரியாது அல்லது இந்தச் செயல்முறைக்கு ஆண்களின் எதிர்ப்பை எதிர்கொள்வர். இதன் விளைவாக, சில பெண்கள் சட்டவிரோத கருக்கலைப்புக்கு திரும்புகிறார்கள்.
கருக்கலைப்பு
மாதவிடாய் கட்டுப்பாடு ஒரு பெண்ணை தனது கடைசி மாதவிடாயிலிருந்து 10 வாரங்களுக்குள் நிறுத்த அனுமதிக்கிறது. ஆனால் கருவுறுதலை நிறுத்த பாதுகாப்பற்ற முறைகள் பரவலாக உள்ளன. இதற்கு பதிலளிக்கும் விதமாக, பெண்களுக்கு மாதவிடாய் கட்டுப்பாடு உள்ளிட்ட கருவுறுதல் கட்டுப்பாடு பற்றிய தகவல்களைப் பெற ஒரு இலவச தொலைபேசி சேவை உருவாக்கப்பட்டது.
ஆய்வு
மாட்லாப் என்ற கிராமப்புற மாவட்டத்தை ஆய்வு செய்த குட்மேச்சர் நிறுவனத்தின் ஒரு கட்டுரையின் படி, கருவுறுதல் கட்டுப்பாட்டுக்கான பாதுகாப்பான முறைகள் இருந்தபோதிலும் சட்டவிரோத கருக்கலைப்பு அதிகரித்து வருகிறது.
மிசானூர் ரகுமான், ஜூலி தாவன்சோ ஆகியோரின் ஆய்வில் 2000க்கும் 2008 க்குமிடையில், ஒரு பெண் பிரசவத்தை விட பாதுகாப்பற்ற கருக்கலைப்பு சிக்கல்களால் இறக்க வாய்ப்புள்ளது என்கிறது. மேலும், பிரசவத்திலிருந்து இறப்பு விகிதங்கள் மாதவிடாய் ஒழுங்குமுறையின் சிக்கல்களுக்கான இறப்பு விகிதங்களைப் போலவே இருந்தன.
மேற்கோள்கள்
பகுப்பு:வங்காளதேசத்தில் உடல்நலம்
பார்பியர்-வைலேண்டு தரங்குறைப்பு வினை
பார்பியர்-வைலேண்டு தரங்குறைப்பு வினை (Barbier–Wieland degradation) என்பது கார்பாக்சிலிக் அமிலத்தின் கார்பன் சங்கிலியில் ஒரு கார்பன் அணுவின் எண்ணிக்கையை குறைப்பதற்கான ஒரு வினை செயல்முறையாகும். கார்பாக்சில் குழுவுக்கு அடுத்ததாக உள்ள கார்பன் ஓர் எளிய மெத்திலீன் பாலமாக அதாவது எந்த பதிலீடுகளும் இல்லாத ஒரு கார்பனாக இருந்தால் மட்டுமே இவ்வினை நிகழமுடியும். கார்பாக்சில் மற்றும் ஆல்பா கார்பனை ஆல்க்கீனாக மாற்றும் செயல்முறையாக வினையின் போக்கு அமைகிறது. பின்னர் உருவாகும் ஆல்க்கீனை ஆக்சிசனேற்றம் மூலம் பிளந்து இறுதியில் முன்னதாக ஆல்பாவாக இருந்த கார்பனின் நிலையை கார்பாக்சிலாக மாற்றுகிறது.
மேற்கோள்கள்
பகுப்பு:பெயர் வினைகள் பகுப்பு:கார்பாக்சிலிக் அமிலங்கள் பகுப்பு:சிதைவு வினைகள்
மாரநேரி பசுபதீஸ்வரர் கோயில்
மாரநேரி பசுபதீஸ்வரர் கோயில் தமிழ்நாட்டில் தஞ்சாவூர் மாவட்டம், மாரநேரி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பன்னிரண்டாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் பசுபதீஸ்வரர், சிவகாமசுந்தரி சன்னதிகளும், சுப்ரமணியர், விநாயகர், தெட்சணாமூர்த்தி, நவகிரகம், சண்டிகேஸ்வரர் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது. கார்த்திகை மாதம் சோமவாரம் முக்கிய திருவிழாவாக நடைபெறுகிறது. பங்குனி மாதம் உத்திரம் திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுகாஸ் யதிராஜ்
சுகாஸ் யதிராஜ் (Suhas Lalinakere Yathiraj) (பிறப்பு: 2 சூலை 1983) இந்தியாவின் உத்தரப் பிர்தேச மாநிலத்தின் கௌதம புத்தா மாவட்ட ஆட்சித் தலைவரும், மாற்றுத்திறன் படைத்த இறகுப் பந்தாட்ட வீரரும் ஆவார். இவர் 2020 டோக்கியோ இணை ஒலிம்பிக்கில் 5 செப்டம்பர் 2021 அன்று ஆடவர் ஒற்றையர் SL-4 பிரிவில் வெள்ளிப் பதக்கம் வென்றார். முன்னர் இவர் ஜகார்த்தாவில் நடைபெற்ற 2018 ஆசிய இணை விளையாட்டுக்களில் இறகுப் பந்தாட்டத்தில் வெள்ளிப் பதக்கம் வென்றுள்ளார்.
வெளி இணைப்புகள்
பகுப்பு:கர்நாடக நபர்கள் பகுப்பு:மாற்றுத்திறனாளிகள் பகுப்பு:வாழும் நபர்கள் பகுப்பு:ஒலிம்பிக் போட்டியாளர்கள் பகுப்பு:மாற்றுத்திறனாளிகள் பகுப்பு:இணை ஒலிம்பிக் விளையாட்டு வீரர்கள் பகுப்பு:இந்திய இறகுப்பந்தாட்ட வீரர்கள்
கிரண் ரிஜிஜூ
கிரண் ரிஜிஜூ (Kiren Rijiju, பிறப்பு: 19 நவம்பர் 1971) என்பவர் அருணாச்சலப் பிரதேச மாநில வழக்கறிஞரும், பாரதிய ஜனதா கட்சியைச் சேர்ந்த அரசியல்வாதியும், நாடாளுமன்ற உறுப்பினரும் ஆவார். சட்ட அமைச்சகராக இருந்த இவர் 18 மே 2023 அன்று புவி அறிவியல் அமைச்சராக மாற்றப்பட்டார்.
இளமைக் காலம்
இவர் நவம்பர் 19, 1971 ஆம் ஆண்டு அருணாச்சல பிரதேச மாநிலத்தின், மேற்கு காமெங் மாவட்டத்தில் உள்ள நப்ரா அருகிலுள்ள நாகுவில் பிறந்தார். இவரது தந்தை சிறீ ரிஞ்சின் கரு மற்றும் தாயார் சிரை ரிஜிஜூ ஆகியோர் ஆவர். இவர் தில்லி பல்கலைக்கழகத்தின், ஹன்ஸ்ராஜ் கல்லூரியில் பட்டப்படிப்பையும், மற்றும் கேம்பஸ் சட்ட மையத்தில் சட்டப்படிப்பையும் முடித்தார்.
அரசியல் வாழ்க்கை
கிரண் ரிஜிஜூ 2014 ஆம் ஆண்டு நடந்த மக்களவைத் தேர்தலில், மேற்கு அருணாச்சலம் மக்களவைத் தொகுதியில், பாஜக சார்பில் போட்டியிட்டு, இந்திய மக்களவைக்குத் தேர்ந்தெடுக்கப்பட்டார். பின்னர் நரேந்திர மோதியின் முதல் அமைச்சரவையில் உள்துறை அமைச்சகத்தின் தனிப்பொறுப்புடன் கூடிய இணை அமைச்சராக பொறுப்பு வகித்தார். பின்னர் 2019 ஆம் ஆண்டு நடந்த மக்களவைத் தேர்தலில், அதே தொகுதியில் போட்டியிட்டு, வெற்றிபெற்றார். பின்னர் மே 2019 ஆம் ஆண்டு முதல் நரேந்திர மோதியின் இரண்டாம் அமைச்சரவையில் இளைஞர் நலம் மற்றும் விளையாட்டுத் துறை இணையமைச்சராகப் (தனிப்பொறுப்பு) பதவி வகிக்கின்றார்.
வெளி இணைப்புகள்
பகுப்பு:1951 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இந்திய அமைச்சர்கள் பகுப்பு:16வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:17வது மக்களவை உறுப்பினர்கள் பகுப்பு:இந்திய அமைச்சரவை உறுப்பினர்கள்
உ. இராதாகிருஷ்ணன்
உருத்திராபதி இராதாகிருஷ்ணன் (27 சூன் 1943 - 6 செப்டம்பர் 2015) இலங்கைத் தமிழ் கருநாடக வயலின் இசைக் கலைஞர் ஆவார்.
வாழ்க்கைச் சுருக்கம்
இராதாகிருஷ்ணன் யாழ்ப்பாணம் இணுவிலில் உருத்திராபதி, தையலம்மாள் ஆகியோருக்குப் பிறந்தவர். தந்தை உருத்திராபதி நாதசுவரம், வயலின் இசைப்பதிலும் திறமை பெற்றவர். இராதாகிருஷ்ணனும் தந்தையிடமே வயலின் மீட்டக் கற்றுக் கொண்டார். பின்னர் தமிழ்நாடு சென்று பரூர் எம். எஸ். அனந்தராமன் என்பவரிடம் வயலினும், தஞ்சாவூர் எம். தியாகராஜனிடம் வாய்ப்பாட்டும் கற்றுக் கொண்டார்.
பணி
யாழ்ப்பாணத்தில் மதுரை சோமு, சித்தூர் சுப்பிரமணிய பிள்ளை, தஞ்சாவூர் டி. எம். தியாகராஜன், மகாராஜபுரம் சந்தானம் ஆகியோருக்கு வயலின் வாசித்தார். யாழ்ப்பாணத்தில் கண்ணன் இசைக்குழுவில் சேர்ந்து வயலின் இசைக்கலைஞராகப் பணியாற்றினார். பின்னர் மிருதங்கக் கலைஞர் சிவபாதம், மெல்லிசைப் பாடகர் கிருஷ்ணமூர்த்தி ஆகியோருடன் இணைந்து "சிவராதாகிருஷ்ணமூர்த்தி குழு" என்ற பெயரில் தனியாக ஓர் இசைக்குழுவை ஆரம்பித்தார். யாழ்ப்பாணப் பல்கலைக்கழகத்தில் நீண்ட காலம் வருகை விரிவுரையாளராகப் பணியாற்றினார். இவரது தனியிசைக்கச்சேரிகள் இறுவட்டுகளாக "கானாமிருதம்" என்ற பெயரில் வெளிவந்துள்ளன.
மறைவு
2015 செப்டம்பர் 6 அன்று மாலை 6.30 மணியளவில் யாழ்ப்பாணம் நல்லூரில் துர்க்காதேவி மணிமண்டபத்தில் இடம்பெற்ற இசையரங்கில் இராதாகிருஷ்ணன் வயலின் வாசித்துக்கொண்டிருந்த வேளையில் அவருக்கு நெஞ்சு வலி ஏற்பட்டு காலமானார். இக்கச்சேரியில் அவரது மகள் சைந்தவி வயலினும், மகன் இரகுகுலன் மிருதங்கமும் வாசித்துக் கொண்டிருந்தனர். இராதாகிருஷ்ணனின் சகோதரர் சந்தானகிருஷ்ணனும் ஒரு புகழ் பெற்ற வயலின் இசைக்கலைஞர் ஆவார்.
மேற்கோள்கள்
பகுப்பு:1943 பிறப்புகள் பகுப்பு:2015 இறப்புகள் பகுப்பு:இலங்கை வயலின் கலைஞர்கள் பகுப்பு:யாழ்ப்பாணத்து நபர்கள் பகுப்பு:இணுவில் நபர்கள் பகுப்பு:கருநாடக இசை வயலின் கலைஞர்கள் பகுப்பு:ஈழத்துக் கருநாடக இசைக் கலைஞர்கள்
தட்டையான புவி
பூமியின் வடிவம் தட்டைதளம் அல்லது வட்டத்தட்டு எனும் கருத்தே தட்டையான புவி கோட்பாடு. பண்டைய கிரேக்கம், குப்தர் காலம் வரையிலான பண்டைய இந்தியா மற்றும் 17-ஆம் நூற்றாண்டு வரையிலான சீனா போன்ற பல நாகரீகங்களில் நமது பூமி தட்டையானது என்றே நம்பப்பட்டது.பூமி தட்டையானது என்றும் மற்றும் அதன் மேலே கவிழக்கபட்ட கிண்ணம் போன்றது வானம் என்றும் அமேரிக்கத்தின் கண்டுபிடிப்பு வரையிலான புதிய உலகம் நாகரீகங்கள் கருதின.
மேற்கோள்கள்
பகுப்பு:புவியியல் பகுப்பு:போலி அறிவியல்
பண்ருட்டி ஊராட்சி ஒன்றியம்
பண்ருட்டி ஊராட்சி ஒன்றியம், தமிழ்நாட்டின் கடலூர் மாவட்டத்தில் உள்ள 14  ஊராட்சி ஒன்றியங்களில் ஒன்றாகும். பண்ருட்டி ஒன்றியம் 42 கிராம ஊராட்சி மன்றங்களைக் கொண்டுள்ளது. பண்ருட்டி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் பண்ருட்டியில் இயங்குகிறது.
ஊராட்சி மன்றங்கள்
ஊராட்சி ஒன்றியத்தில் உள்ள ஊராட்சி மன்றங்களின் விவரம்;
மேற்கோள்கள்
பகுப்பு:கடலூர் மாவட்ட ஊராட்சி ஒன்றியங்கள்
மறுசுழற்சிக் கூடை
கணித்தலில், மறுசுழற்சிக் கூடை என்பது, அழிக்கப்பட்ட கோப்புகளைத் தற்காலிகமாகச் சேமிக்க உதவும் இடமாகும். இது ஒரு சிறப்பு அடைவாகும். தவறுதலாக அழிக்கப்பட்ட கோப்புகளையும், அடைவுகளையும், இச்சிறப்பு அடைவானது சேமித்து வைக்கும். இங்குள்ள கோப்புகளையும், அடைவுகளையும் மீளமைக்க இயலும்.
thumb|கோப்புகள் இல்லாத மறுசுழற்சிக் கூடையின் இலச்சினை, டாங்கோ நிறுவனத்தால் உருவாக்கப்பட்டது. thumb|கோப்புகளையுடைய மறுசுழற்சிக் கூடையின் இலச்சினை, டாங்கோ நிறுவனத்தால் உருவாக்கப்பட்டது.
வரலாறு
1982ஆம் ஆண்டு, ஆப்பிள் லிசா இடைமுகப்பானது, இந்த மறுசுழற்சிக் கூடையை, "வேசுட்டுபேசுகட்" என்ற பெயரில் அறிமுகம் செய்தது. இது மேக் இயங்குதளத்தில் டிராசு என்றழைக்கப்பட்டது. ஒன்பதாம் பதிப்பில் உலகளாவிய ஆங்கில இடத்தகு மாற்றத்தில் இது திரும்பவும், வேசுட்டுபேசுகட் என்ற பெயரை பெற்றது.
ஆப்பிள் நிறுவனம் தங்கள் நிறுவனத்தின் இலச்சினையைக் காப்புரிமை செய்துள்ளது. இது பிற நிறுவனங்கள் அந்த இலச்சினையைப் பயன்படுத்துவதைத் தடுக்கிறது. பிற நிறுவனங்கள் மறுசுழற்சிக்கூடையின் வேறு பெயர்களில் இலச்சினையை உருவாக்கி உள்ளன.
எம்எஸ்-டொஸ் இயங்குதளத்தில் இம்மறுசுழற்சி முறை, "டெலிட் சென்ட்ரி" என்ற பெயரில் அறிமுகமானது. அழிக்கப்படும் கோப்புகள் மூல அடைவில் உள்ள "சென்ட்ரி" என்ற அடைவொன்றில் சேமிக்கப்பட்டது. ] மைக்ரோசாப்ட் நிறுவனம் தற்போதுள்ள மறுசுழற்சிக் கூடையை வின்டோசு 95 இயங்குதளத்தில் அறிமுகம் செய்தது.
வெளி இணைப்புகள்
பகுப்பு:கோப்பு சேமிப்புமுறைகள்
சிறுநீரில் குருதி
மருத்துவத்தில் சிறுநீரில் குருதி அல்லது குருதிச் சிறுநீர் (hematuria, haematuria) என்பது சிறுநீருடன் குருதி கலந்து வெளிப்படும் ஒரு நிலையாகும். பொதுவாக சிறுநீரில் இரத்தச் செவ்வணுக்கள் காணப்படுவதில்லை.
இதில் இரு வகையான நிலைகள் காணப்படும். செங்குருதியணுக்கள் சாதாரணமாகவே சிறுநீரில் தெரியுமானால் அது மிகுதியான சிறுநீரில் குருதி (gross haematuria) எனவும், நுண்ணோக்கியினூடாகப் பார்க்கும்போது மட்டுமே தெரியுமானால், அது நுண்ணளவு சிறுநீரில் குருதி (microscopic haematuria) எனவும் அழைக்கப்படும். மருத்துவரைக் கண்டு மருத்துவம் மேற்கொள்ள வேண்டுவது மிகவும் அவசியமானது.
சூழிடர் காரணிகள்
பொதுவான சூழிடர் காரணிகள் பல ஆய்வுகள் மூலம் தெரியவந்துள்ளன. பொதுவான சூழிடர் காரணிகளாக அடையாளம் காணப்பட்டவை: வேறும் சில நிலைகள் சூழிடர் காரணிகளாகக் காணப்பட்டுள்ளன.
தோற்றுவிக்கும் காரணிகள்
பல்வேறு காரணிகளால் இந்தக் குருதிச் சிறுநீர் நிலைமை தோற்றுவிக்கப்படுகின்றது.
மேற்கோள்கள்
பகுப்பு:சிறுநீர்த்தொகுதி
உசைன் போல்ட்
உசைன் போல்ட் என்கிற உசேன் செயிண்ட் லியோ போல்ட் (Usain St. Leo Bolt, பிறப்பு: ஆகத்து 21, 1986) யமேக்காவில் பிறந்த தடகள ஆட்டக்காரர். 2008 பெய்ஜிங் ஒலிம்பிக்கில் 9.69 நொடி நேரத்தில் 100 மீட்டர் விரைவோட்டத்தை ஓடி உலகச் சாதனை பெற்றார். அத்துடன் 200 மீ ஓட்டம் (19.30 வினாடி) போட்டியிலும் ஒலிம்பிக் மற்றும் உலக சாதனைகளைப் புரிந்தவர்; தன் நாட்டு சக வீரர்களுடன் இணைந்து 4 x 100 மீ தொடரோட்டத்தில் 37.10 வினாடிகளில் ஓடி சாதனை புரிந்தார். இவை அனைத்தையும் போல்ட்டு 2008 பெய்ஜிங் கோடை ஒலிம்பிக்கில் நிகழ்த்தினார்.2003இல் 200 மீட்டர் விரைவோட்டத்திலும் உலக இளையோர் சாதனை படைத்தார். ஒலிம்பிக்கின் மூன்று விரைவோட்டப் பந்தயங்களின் (100 மீ, 200 மீ மற்றும் 4 x 100 மீ) நடப்பு முதன்மை வீரன் (சாம்பியன்), ஒன்பது முறை உலக முதன்மை வீரன், ஒலிம்பிக் விரைவோட்டப் பந்தையங்களில் ஆறு தங்கப் பதக்கங்களை வென்ற முதல் வீரர், இம்மூன்று விரைவோட்டப் பந்தயங்களின் நடப்பு உலக சாதனைகளின் சொந்தக்காரர் எனப் பல சிறப்புகள் போல்ட்டைச் சாறும்.
இவரது விரைவோட்ட சாதனைகள் இவருக்கு 'மின்னல் வேக போல்ட்' ( Lightning Bolt ) என்ற ஊடகப் புனைப்பெயரையும் தடகள விளையாட்டுக் கூட்டமைப்புகளின் பன்னாட்டுச் சங்கத்தின் ஆண்டிற்கான சிறந்த வீரர் விருது, தடகள செய்திகள் நிறுவனத்தின் ஆண்டிற்கான சிறந்த வீரர் விருது உள்ளிட்ட பல விருதுகளைப் பன்முறை பெற்று தந்தன. ' Bolt ' என்பதற்கு 'இடி' என்றும் ஆங்கிலத்தில் பொருள் பெறுவதால், இவரது புனைபெயர் 'இடி மின்னல்' என்று பொருள்படுமாறு வழங்கப்பட்டது என்பது இங்கு குறிப்பிடத்தக்கது. உலகத் தடகள வீரர்களில் அதிகப்படியான வருமானம் ஈட்டும் வீரர் இவரே. 2013-ஆம் ஆண்டிற்கான உலக சாம்பியன்ஷிப் போட்டிகளில் மூன்று தங்கப் பதக்கங்கள் வென்றதன் மூலம் உலக தடகள சாம்பியன்ஷிப் பந்தயங்களின் 30 ஆண்டு வரலாற்றின் அதிக வெற்றிகளைக் பெற்ற தலைச் சிறந்த வீரர்களுள் ஒருவரானார்.
2017-ஆம் ஆண்டில் லண்டன் நடைபெறவிருக்கும் உலக வாகையாளர் போட்டிகளுக்குப் பிறகே போட்டிகளில் இருந்து ஓய்வுபெற விரும்புவதாக போல்ட் தெரிவித்தார்.
தொடக்க காலம்
உசேன் போல்ட், ஜமைக்காவின் டிரிலானி சபையிலுள்ள ஷெர்வூட் கான்டென்ட் எனும் சிறு நகரத்தில், 21 ஆகஸ்ட் 1986 அன்று, வெல்லெஸ்லீ மற்றும் ஜெனிஃபர் போல்டிற்குப் பிறந்தார். உசேனிற்கு சடிக்கி என்றொரு சகோதரரும், ஷெரீன் என்றொரு சகோதரியும் உள்ளனர். போல்ட்டின் பெற்றோர் ஊரில் மளிகை கடை நடத்தி வந்தனர்; போல்ட் தன் சிறுவயதுகளில் சகோதரருடன் தெருக்களில் கிரிக்கெட் மற்றும் காற்பந்து விளையாடி வந்தார், போல்ட் பின்னாட்களில், "சிறுவயதில் நான் விளையட்டைத் தவிர வேறு எதைப் பற்றியும் சிந்தித்ததில்லை" என்று கூறினார்.
தொடக்க காலப் போட்டிகள்
கரீபிய பிராந்திய நிகழ்ச்சியான 2001 கரிஃப்டா விளையாட்டுகளில் ஜமைக்கா சார்பில் முதல் முறையாகப் போட்டியிட்ட போது 400 மீ ஓட்டத்தில் தனது அப்போதைய சிறந்த ஓட்டத்தை 48.28 நொடிகளில் நிகழ்த்தி வெள்ளி பதக்கம் வென்றார். அப்போட்டியின் 200 மீ பந்தயத்திலும் 21.81 நொடிகளில் ஓடி வெள்ளி பதக்கம் வென்றார்.
போல்ட், அங்கேரியின் டெப்கிரீன் நகரில் நடைபெற்ற 2001 உலக இளையோர் தடகளப் போட்டிகளில் பங்கேற்றதன் மூலம் உலக அரங்கிற்கு அறிமுகம் ஆனார். அதன் 200 மீ பந்தயத்தில் இறுதிச் சுற்றுக்கு முன்னேரத் தவறியபோதும், அன்றுவரையிலான தனது சிறந்த ஓட்ட நேரமாக 21.73 நொடிகளைப் பதிவு செய்தார். இருப்பினும் போல்ட் தன்னைக் குறித்தோ, தன் ஓட்டப் பந்தயத்தைக் குறித்தோ தீவிரமான சிந்தனை கொள்ளவில்லை, மாறாக துடுக்குத்தனமும் குறும்புத்தனமும் மிக்கவராகத் திகழ்ந்தார். ஒருமுறை, கரிஃப்டா விளையாட்டுகளுக்கான 200 மீ தேர்வு போட்டிக்குப் பயிற்சி செய்ய வேண்டிய நேரத்தில் வண்டியின் பின் புறம் ஒளிந்து கொண்டதற்குக் காவலரின் பிடியில் சிக்குமளவிற்கு அவரின் குறும்புத்தனத்தின் வரம்பு நீண்டது. இச்சம்பத்திற்கு அவரது பயிற்சியாளர் மெக்நீலே காரணம் என்று உள்ளூர் சமூகத்தினர் கருதி போல்ட்டின் காவல் வைப்பிற்கு எதிர்ப்புத் தெரிவித்தனர். இச்சர்ச்சை மெல்ல முடிவுக்கு வந்து போல்ட்டும் அவரது பயிற்சியாளர் மெக்நீலும் கரிஃப்டா விளையாட்டுக்களுக்குச் சென்றனர்; அங்கு போல்ட் 200 மீ மற்றும் 400 மீ பந்தயங்களில் புதிய போட்டிச் சாதனை நேரங்களான 21.12 நொ மற்றும் 47.22 நொடிகளையும் பதிவு செய்தார். தொடர்ந்து மத்திய அமெரிக்க மற்றும் கரீபிய இளையோர் போட்டிகளில் 20.61 நொ மற்றும் 47.12 நொ நேர ஓட்டங்கள் கொண்டு புதிய சாதனைகளை நிகழ்த்தினார்.
உலக அளவில் இளையோர், இளைஞர் மற்றும் மூத்தோர் நிலை சாம்பியன்ஷிப்களை வென்ற வெறும் ஒன்பது வீரர்களுள் போல்ட்டும் அடக்கம் (அச்சாதனை புரிந்த மற்ற வீரர்கள் வேலரீ ஆடம்ஸ், வெரோனிகா காம்ப்பெல்-பிரௌன், ஜாக்குவா ஃப்ரெய்டாக், யெலேனா இஸின்பாயேவா, ஜேனா பிட்மான், டானி சாமுவேல்ஸ், டேவிட் ஸ்டோர்ல் மற்றும் கிரானி ஜேம்ஸ் ஆவர்). போல்ட்டின் திறமையை அங்கீகரித்து ஜமைக்க முன்னாள் முதல்வர் பி. ஜே. பாட்டர்ஸன், போல்ட் ஜமைக்கா தொழிநுட்பப் பல்கலைக்கழகத்தில் உள்ள ஜமைக்க அமெச்சூர் அத்லெடிக் அமைப்பில் இணைந்து பயிற்சி பெற வேண்டி, சக வீரர் ஜெர்மெய்ன் கொன்சாலெஸுடன் கிங்ஸ்டனிற்கு இடம்பெயர துணை செய்தார்.
ஏற்றம்
தன் சொந்த ஊரான கிங்ஸ்டனில் நடைபெற்ற 2002 உலக இளையோர் தடகளப் போட்டிகள் மூலம், தன் சொந்த மக்கள் முன்னிலையில் உலக அரங்கில் தன் மதிப்பை நிலைநாட்ட வாய்ப்புக் கிடைத்தது. பதினைந்து வயது நிரம்பிய நிலையில் போல்ட்டின் 1.96 m உயரம் தன் சகாக்களினின்று அவரைத் தனித்துக்காட்டியது. 200 மீ ஓட்டத்தை 20.61 நொடிகளில் கடந்து வெற்றி பெற்றார். இது முதல் சுற்றில் நிகழ்த்திய தன் தனிச் சிறந்த ஓட்ட நேரமான 20.58 நொடிகளை விடவும் 0.03 நொடி நேரம் அதிகம். இளையோர் போட்டியில் தங்கம் வென்ற இளம் வீரர்களுள் போல்ட்டின் வெற்றியே இதுவரை தங்கம் வென்றவருள் மிக இளம் வயதில் நிகழ்த்திய வெற்றியாகும். சொந்த மக்களின் எதிர்பார்ப்பு போல்ட்டை பெரும் பதற்றத்தில் ஆழ்த்தியது, அதனால் தன் காலணிகளை மாற்றி அணிந்தே பந்தயத்தில் ஓடினார். எனினும் இவ்வனுபவம் பின்னாளில் எப்போதும் பந்தயத்தின் முன் தோன்றும் பதற்றம் தன்னை பாதிக்காதவாறு காத்துகொள்ள உறுதி செய்தது. ஜமைக்க தொடர் ஓட்ட அணியில் பங்கேற்று 4×100 மீ மற்றும் 4×400 மீ பந்தயங்களில் முறையே 36.15 நொ மற்றும் 3:04.06 நி நேரங்களில் ஓடி, வெள்ளிப் பதக்கங்களை வென்றார்.
2003 கரிஃப்டா விளையாட்டுக்களில் நான்கு தங்கப் பதக்கங்களை வென்று, பதக்க வேட்டையைத் தொடர்ந்தார், மேலும் கரிஃப்டாவின் தலைச்சிறந்த வீரருக்கான ஆஸ்டின் ஸீலி விருதினையும் பெற்றார். 2003 உலக இளைஞர் தடகளப் போட்டிகளில் போல்ட் மற்றுமோர் தங்கம் வென்றார். அதில் நொடிக்கு 1.1 மீ வீதம் வீசிய எதிர் காற்றுவிசையையும் மீறி, 200 மீ தூரத்தை 20.40 நொடிகளில் ஓடி, போட்டியின் புதிய சாதனையைப் படைத்தார்.
தொடக்க கால தொழில்முறை வாழ்க்கை (2004–2007)
2004-இல் பெர்முடாவில் நடைபெற்ற கரிஃப்டா விளையாட்டுகளில் பங்கேற்கத் தொடங்கியதிலிருந்து, புதிய பயிற்சியாளரான ஃபிட்ஸ் கோல்மேனின் வழிகாட்டுதலின் கீழ் போல்ட் தொழில்முறை வீரராக உருவெடுத்தார். 200மீ ஓட்டத்தை 19.93 நொடிகளில் ஓடி இளையோர் சாதனை படைத்து, 20 நொடிகளுக்குள்ளாக 200 மீ ஓடிய முதல் இளையோர் விரைவோட்ட வீரர் என்ற பெருமையை பெற்றார். கரிஃப்டா விளையாட்டுகளின் தலைச்சிறந்த வீரருக்கான ஆஸ்டின் ஸீலி கோப்பை போல்ட்டிற்கு 2004இல் தொடர்ந்து இரண்டாம் முறையாக வழங்கப்பட்டது  மே மாததில் ஏற்பட்ட தொடை தசை காயம் காரணமாக போல்ட் 2004 உலக இளையோர் தடகள போட்டிகளில் பங்குபெறும் வாய்ப்பு நழுவியபோதும், அவர் அந்த ஆண்டிற்கான ஜமைக்க ஒலிம்பிக் அணியிக்குத் தேர்வு செய்யப்பட்டிருந்தார். 2004 ஏதன்சு ஒலிம்பிக்கில் காலில் ஏற்பட்டிருந்த காயத்தால் தடுமாறிய போல்ட் 200 மீ பந்தயத்தில் ஏமற்றமளிக்கும் விதத்தில் 21.05 நொடிகளில் ஓடி முதல் சுற்றிலேயே வெளியேறினார். அமெரிக்கக் கல்லூரிகள் பல, போல்ட்டிற்கு தடகளக் கல்வி ஊக்கத்தொகை வழங்க முன் வந்தன, எனினும் போல்ட் தன் தாய்நாட்டில் இருப்பதே தனக்கு நிறைவு எனக் கூறி அவற்றை நிராகரித்தார். மாறாக, போல்ட், ஜமைக்க தொழிநுட்பப் பல்கலைக்கழகத்தின் வசதிகளைத் தன் தொழில் முறை பயிற்சிக் களமாகப் பயன்படுத்தினார்.
2005-ஆம் ஆண்டு புதிய பயிற்சியாளர் கிளென் மில்ஸுடன், தடகளம் குறித்த புதிய தொழில்முறை அணுகுமுறையுடன் துவங்கியது. வருமாண்டிற்கான பயிற்சிகளை அனுபவம் வாய்ந்த வீரர்களான கிம் காலின்ஸ் மற்றும் டுவேய்ன் சாம்பர்ஸுடன் மேற்கொண்டார். ஜூலையில் இக்கூட்டணியின் புது அணுகுமுறைக்குப் பலன் கிடைத்தது. 200 மீ பந்தயத்தை போல்ட், 20.03 நொடிகளில் ஓடி, ஓட்ட நேரத்தில் மூன்றிலொரு பங்கு நொடிக்கும் மேல் குறைத்தார். பின் லண்டன் கிரிஸ்டல் பாலஸின் அபருவத்திற்கானத் தனிச்சிறந்த நேரமாக 19.99 நொ ஓட்டத்தைப் பதித்தார். போல்ட் தன் அறப்பாடும் திறனும் 2004 ஏதென்சு ஒலிம்பிக்கைக் காட்டிலும் பெரிதும் கூடியிருப்பதாகவும், வரவிருக்கும் உலக சாம்பியன்ஷிப் போட்டிகளில் தன் எதிர்பார்ப்புகளை நிறைவு செய்யும் வாய்ப்பாகக் கருதுவதாகவும் தெரிவித்தார். எனினும் ஹெல்சின்கி உலக சாம்பியன்ஷிப் போட்டிகளில் பல சோதனைகளைச் சந்திக்க நேர்ந்தது. தகுதிச் சுற்றுகளில் 21 நொடிகளுக்கும் கீழ் பந்தயங்களை முடித்தபோதும், இறுதிப் போட்டியின்போது ஏற்பட்ட காயத்தால் 26.27 நொடிகளில் அப்போட்டியில் கடைசியாகவெ முடித்தார். தொடர்ந்து ஏற்பட்ட காயங்கள் அவரை ஆண்டின் பல போட்டிகளைத் தவரச் செய்தன. எனினும் உலக 200 மீ இறுதியில் பங்கேற்ற மிக இளமையான வீரர் என்ற பெருமையை பதினெட்டு வயத்ஹு நிரம்பிய போல்ட் அடைந்தார். நவம்பரில் ஒரு மகிழ்வுந்து விபத்தில் சிக்கினார்; முகத்தில் சிறு சிராய்ப்புகள் மட்டுமே ஆனபோதும், அவரது பயிற்சி திட்டங்கள் பாதிக்கப்பட்டன. பின்னர் போல்ட் தன் செயல்திறனில் தொடர்ந்து முன்னேற்றங்களைக் காட்டி, 2005 மற்றும் 2006-ஆம் ஆண்டுகளில் உலகத் தரவரிசையின் முதல் ஐந்துக்குள் நுழைந்தார். 2006 மார்ச்சில், பின்னந்தொடைத் தசையில் மீண்டுமோர் காயம் ஏற்பட்டு, மெல்போர்னில் நடைபெற்ற 2006 பொதுநலவாய விளையாட்டுக்களில் பங்கு கொள்ள முடியாமல் செய்தது. மே மாதம் வரை அவரால் எந்த போட்டியிலும் ப்ங்குபெற முடியவில்லை. காயங்களில் இருந்து மீண்ட பின்னர், அவரது உடல்நெகிழ்வை மேம்படுத்த பயிற்சிகள் அளிக்கப்பட்டன. போல்ட்டை 400 மீ பந்தயங்களில் ஓடச்செய்யலாம் என்ற எண்ணமும் ஒத்திவைக்கப்பட்டது.
மீண்டும் போட்டியிடத் தொடங்கியபின், 200 மீ ஓட்டமே போல்ட்டின் முதன்மையான கவனமாக இருந்தது. செக் குடியரசின் ஓசுதராவாவில் ஜஸ்டின் காட்லினைத் தோற்கடித்து போட்டியின் சாதனையை படைத்தார். விரைவில் 20 நொடிக்குள்ளான 200 மீ ஓட்டத்தையும் தனிச்சிறந்த நேரமான 19.88 நொ-யை 2006 லோசான் அத்லெடிஸிமா கிராண்ட் பிரீயில் வெண்கலப் பதக்கம் வெல்கையில் நிகழ்த்தினார். இரண்டு மாதங்கள் கழித்து ஜெர்மனியின் ஸ்டட்கார்ட் நகரில் நடைபெற்ற ஐ.ஏ.ஏ.எஃப் உலகத் தடகள இறுதிப் போட்டிகளில் 20.10 நொடிகளில் எல்லைக்கோட்டை அடைந்து வெண்கலப் பதக்கம் வென்றார். ஏதென்சு உலகக் கோப்பையில் போல்ட் மூத்தோருக்கான பன்னாட்டுப் போட்டியில் தன் முதல் வெள்ளியை வென்றார். 2007-இல் மேலும் பல 200 மீ மைல்கற்களை பிராந்திய மற்றும் பன்னாட்டு அரங்கில் அடைந்தார். 100 மீ பந்தயங்களில் ஓட போல்ட் பெரிதும் ஆர்வம் கொண்டிருந்த போதும், அவரது பயிற்சியாளர் மில்ஸ் இது குறித்து ஐயம் கொண்டிருந்தார். இடைதூரப் பந்தயங்களே போல்ட்டிற்குப் பொருத்தமானதென நம்பினார். இதற்குக் காரணமாக மில்ஸ் கூறுகையில், போல்ட் பாளங்களிலிருந்து சீராகக் கிளம்புவதில் சிரமப்படுவதாகவும், ஓட்டத்தின்போது சக போட்டியாளர்களைத் திரும்பிப் பார்ப்பது என்பது போன்ற தீ பழக்கங்களைக் கொண்டிருப்பதாகவும் தெரிவித்தார். எனினும், போல்ட் 200 மீ பந்தயத்தில் தேசிய சாதனை படைத்தால், அவர் 100 மீ பந்தயங்களில் பங்கு கொள்ள அனுமதிப்பதாகக் கூறினார் ஜமைக்க சாம்பியன்ஷிப் போட்டிகளின்போது போல்ட் 19.75 நொ நேரத்தில் 200 மீ கடந்து, டான் குவாரியின் 36 வருட தேசிய சாதனையை, 0.11 நொ வித்தியாசத்தில் முறியடித்தார்.
இதனால் போல்ட்டின் 100 மீ பந்தயம் குறித்த வேண்டுகோளுக்கு மில்ஸ் இணங்கினார். கிரீட்டின் ரெதைம்னோவில் நடைபெற்ற 23-ஆம் வாடிநோயேனியாவில் 100 மீ பந்தயத்தில் அனுமதிக்கப்பட்டார். முதல் போட்டிகளில் தனிச்சிறந்த நேரமாக 10.03 நொடிகளில் ஓடி தங்கப்பதக்கம் வென்றார்; இதனால் இப்பந்தயத்தின் மீதான ஆர்வம் மிகுந்தது.
மேலும், ஜப்பானின் ஒசாகா நகரில் நடைபெற்ற 2007 உலகப் போட்டிகளில் வெள்ளிப் பதக்கம் வென்றார். போல்ட், 0.8 மீ/நொ வீதம் வீசிய எதிர் காற்றினிடையில் 19.91 நொடிகளில் முடித்தார். இப்போட்டியில் டைசன் கே, 19.76 நொடிகளில் போட்டியின் புதிய சாதனையைப் படைத்தார்.
போட்டியில் வெள்ளிப் பதக்கம் வென்ற, அசாப பவல், மார்வின் ஆன்டர்சன், நெஸ்டா கார்டர் அடங்கிய 4×100 மீ தொடரோட்ட அணியில் போல்ட்டும் இடம்பெற்றார். 37.89 நொடிகளில் ஜமைக்கா தேரிய சாதனை படைத்திருந்தது.
தகர்த்த உலக சாதனைகள்
2007 ஒசாக்கா உலக சாம்ப்யன்ஷிப் போட்டிகளில் வென்ற வெள்ளிப் பதக்கம், போல்ட்டின் ஓட்டப்பந்தய வேட்கையைக் கூட்டி, அது குறித்து முதிர்ந்த நிலைப்பாட்டைக் கையாளச் செய்தது. போல்ட் 100 மீ பந்தயங்களில் தொடர்ந்து மேம்பட்டுக் கொண்டிருந்தார்; கிங்ஸ்டனில் நடைபெற்ற ஜமைக்க தனி அழைப்புப் போட்டிகளில் பங்கெடுத்தார். மே 3, 2008-இல், நொடிக்கு 1.8 மீ வீசிய ஊக்கக் காற்றுவிசையின் துணையோடு 9.76 நொடிகளில் 100 மீ ஓடி தன் தனிச் சிறந்த நேரத்தை 10.03 நொடிகளிலிருந்து மேம்படுத்தினார். இதுவே 100 மீ பந்தய வரலாற்றில் சட்டப்பூர்வமான உலகின் இரண்டாவது அதிவேக ஓட்டம்; முந்தைய ஆண்டில் தன் சக நாட்டவரான அஸாஃபா பவல், இத்தாலியின் ரெயிடி நகரில், 9.74 நொடிகளில் ஓடிய உலகின் அதிவேக ஓட்டத்திற்கு அடுத்தபடியாக இருந்தது. சக போட்டியாளர், டைசன் கே, இச்செய்கையைப் பாராட்டினார், குறிப்பாக போல்ட்டின் நுட்பத்தையும், செயலமைப்பையும் போற்றினார். பந்தயத்தைக் கண்ட மைக்கேல் ஜான்சன், போல்ட் இத்தனைக் குறுகிய காலத்தில்100 மீ பந்தயத்தில் இவ்வளவு முன்னேறியது கண்டு தான் அதிர்ந்து போனதாகக் கூறினார். இவ்விரைவான ஓட்டத்தை எதிர்பார்க்காத போல்ட் தானும் ஆச்சரிய பட்டுப் போனார், எனினும் பயிற்சியாளர் கிலென் மில்ஸ் மட்டும் மேலும் பல ஆச்சர்யங்கள் காத்திருக்கின்றன என்பதில் உறுதியாக இருந்தார்.
2008 கோடைக்கால ஒலிம்பிக்ஸ்
இரு தினங்கள் கழித்து நடைபெற்ற 4 × 100 தொரோட்டப் பந்தயத்தில் வெற்றி பெற்ற ஜமைக்க அணியில் மூன்றாம் பகுதியினை போல்ட் ஓடி, தனது மூன்றாவது தங்கப்பதக்கத்தைக் கைப்பற்றினார். 4 × 100 தொரோட்டப் பந்தயத்தை 37.10 நொடிகளில் முடித்து, அணியின் சக வீரர்களான நெஸ்டர் கார்ட்டர், மைக்கேல் ஃப்ரேட்டர் மற்றும் அஸாஃபா பவல் ஆகியோரோடு இணைந்து போல்ட் மற்றுமோர் 0.03 நொடிகள் வித்தியாசத்தில் ஒலிம்பிக் மற்றும் உலக சாதனையைப் படைத்தார். தன் வெற்றிகளைத் தொடர்ந்து போல்ட், சீனாவின் சிச்சுவான் மாகாணத்தில் ஏற்பட்ட நிலநடுக்கத்தால் பாதிக்கப்பட்ட குழந்தைகளின் நலனுக்காக $50,000 நன்கொடை வழங்கினார்.
போல்ட்டின் சாதனை ஓட்டங்கள், வர்ணனையாளர்களின் பெரும் பாராட்டைச் சம்பாதித்ததோடு, அவர் காலத்துக்கும் புகழ்பெற்ற விரைவோட்ட வீரருள் ஒருவராக உருவெடுப்பார் என்று கருதச் செய்தது. அதுவரை பல ஊக்க மருந்து சர்ச்சைகளால் பெரும் அவப்பெயருக்குள்ளான ஓட்டப்பந்தய விளையாட்டிற்கு, போல்ட்டின் ஒலிம்பிக் சாதனைகள் புதிய துவக்கத்தை அளித்திருப்பதாக விமர்சகர்கள் பாராட்டினர். முந்தைய ஆறு ஆண்டுகளில் பால்கோ ஊழல், டிம் மான்கோமரி, ஜஸ்டின் காட்லின் ஆகியோரது 100 மீ உலக சாதனைகள் நிராகரிப்பு மற்றும் மரியான் ஜோன்ஸின் மூன்று ஒலிம்பிக் தங்கப்பதக்கங்களும் பறிக்கப்பட்டது என பல சர்ச்சைகளை ஓட்டப்பந்தய விளையாட்டுக்கள் கண்டன. தடை செய்யப்பட்ட ஊக்கமருந்துகள் உடலில் உரைந்திருப்பது தெரிய வந்ததும், இம்மூன்று வீரர்களும் தடகளத்தில் பங்கேற்கும் தகுதியை இழந்தனர். போல்ட்டின் சாதனைகள், அவரையும் சில வர்ணனையாளர்களது சந்தேகத்திற்கு ஆளாக்கியது; கரிபியாவில் ஊக்க மருந்திற்கு எதிரான சரியான கூட்டமைப்பு இல்லாததும் கவலையளித்தது. ஊக்க மருந்து பயன்பாடு குறித்த குற்றச்சாட்டுகளை, போல்ட்டின் பயிற்சியாளர் கிலென் மில்ஸ்ஸும், ஜமைக்க தடகள அணியின் மருத்துவரான ஹெர்ப் எலியட்டும் தீவிரமாக நிராகரித்தனர். இவ்விடயம் குறித்த அக்கரை உடையோர் "எங்கள் திட்டங்களை வந்து பாருங்கள், எங்கள் சோதனை முறைகளை வந்து பாருங்கள். மறைப்பதற்கு எங்களிடம் ஒன்றுமில்லை", என்று ஐ.ஏ.ஏ.எஃப் ஊக்கமருந்து எதிர்ப்புக் குழுவின் உறுப்பினரான எலியட் வலியுறுத்தினார். மில்ஸ், போல்ட் ஓர் அப்பழுக்கற்ற வீரர் என்பதில் உறுதியாக இருந்ததோடு, ஜமைக்கா கிலேனர் பத்திரிகையிடம் "எந்நாளிலும், எந்நேரத்திலும், உடலின் எப்பாகத்திலும் சோதனை மேற்கொள்ள தயார்.. வைட்டமின் மாத்திரைகள் எடுத்துக் கொள்வதற்குக் கூட (போல்ட்) விரும்புவதில்லை" என்று அறிவித்தார். ஒலிம்பிக்கிற்கு முன்னதாக, தான் நான்கு முறை சோதனைக்குட்படுத்தப்பட்டு, அனைத்து சோதனைகளிலும் தடை செய்யப்பட்ட மருந்துகள் கிடைக்கவில்லை என்று போல்ட் தெரிவித்தார். "நாங்கள் நன்றாகப் பாடுபடுகிறோம், நன்றாகச் செயலாற்றுகிறோம், நாங்கள் சுத்தமாக இருப்பது எங்களுக்குத் தெரியும்" என்று கூறி, ஊக்க மருந்து எதிர்ப்பு அதிகாரிகள் தன்னைச் சோதித்து தன் தூய்மையை நிரூபிக்க வரவேற்பதாகத் தெரிவித்தார்.
இறுதிக்கோட்டை அடைய வெகுதூரம் முன்பே நான் வேகத்தைக் குறைக்கத் தொடங்கிவிட்டேன்; சிறிதளவுகூட களைப்படையவில்லை. அப்போதிருந்த நிலையில், மீண்டுமொரு முறைகூட போட்டியைத் தொடங்கி முடித்திருக்க முடியும். — உசேன் போல்ட் 9.58, என்ற தன் (ஆங்கில) சுயசரிதையில் பதிக்கப்பட்ட, 2008 ஓலிம்பிக்கில் தன் 100 மீ பந்தயம் குறித்த, போல்ட்டின் நினைவுகள்
2008 ஒலிம்பிக்ஸிற்குப் பின்னர்
வேல்ட்க்லாஸ் சூரிக்கில் தொடங்கிய ஐ.ஏ.ஏ.எஃப் கோல்டன் லீகில் போல்ட் 2008-ஆம் ஆண்டின் இறுதியில் போட்டியிட்டார். 100 மீ பந்தயத்தின் பிற போட்டியாளர்களைக் காட்டிலும் தாமதமாகத் தொடங்கியபோதும், இறுதிக் கோட்டை 9.83 நொடிகளில் கடந்தார். இம்முயற்சி, தன் புதிய உலக சாதனை, அசாஃபா பவல்லின் சாதனை - இவைகளைக் காட்டிலும் மிதமான ஓட்டமாக இருந்தபோதும், அன்று வரையிலான முதல் பதினைந்து, 100 மீ ஓட்டங்களுள் இடம் பிடித்திருந்தது தடிமனால் அவதிப்பட்டிருந்ததால், முழுப் பலத்தோடு தான் ஓடவில்லை எனினும் இரு பந்தயங்களையும் வென்று போட்டி பருவத்தை செம்மையாக முடிக்க முனைந்ததாக போல்ட் தெரிவித்தார். லோசானில் நடைபெற்ற சூபர் கிராண்ட் ப்ரீ இறுதிப் போட்டியில் போல்ட் தன் இரண்டாவது துரிதமான 200 மீ ஓட்டத்தை 19.63 நொ நேரத்தில், சேவியர் கார்ட்டரின் களச் சாதனையைச் சமன் செய்து, முடித்தார். இதற்கிடையில் அசாஃபா பவல் தன் தனிச் சிறந்த சாதனையாக 9.72 நொடிகளில் 100 மீ ஓடி, போல்ட்டின் உலக சாதனையை நெருங்கியிருந்தார். இதனால் 100 மீ பந்தயத்தின் இறுதியில் போல்ட், பவல் இடையிலான போட்டி பெரும் எதிர்பார்ப்பை ஏற்படுத்தியது. பிரசெல்சில் நடைபெற்ற கோல்டன் லீக் இறுதிப் போட்டியில் ஒலிம்பிக்கிற்குப் பிறகு முதல் முறையாக பவலும், போல்ட்டும் 100 மீ பந்தயத்தில் மோதினர். இருவரும் களச் சாதனையை உடைத்தனர், எனினும் போல்ட்டே 9.77 நொ நேரத்தோடு பவலைவிட 0.06 நொ துரிதமாக ஓடி இறுதியில் வென்றார். இவ்வெற்றி பெய்ஜிங்கில் நிகழ்ந்தது போல் அவ்வளவு எளிதாகக் கிட்டவில்லை. கடும் குளிர், நொடிக்கு 0.9 மீ வீசிய எதிர்விசைக் காற்று, ஒன்பது போட்டியாளருள் மிக மந்தமாகத் தொடக்கம் எனப் பல தடைகளைக் கடந்தே இவ்வெற்றி நிறைவேறியது. உலக 100 மீ ஓட்டப்பந்தய வரலாற்றில் பத்தில் ஒன்பது அதிவேக ஓட்டங்களை போல்ட்டும், பவல்லுமே கைவசம் கொண்டதன் மூலம், 100 மீ பந்தயத்தில் ஜமைக்காவின் ஆதிக்கம் உறுதியானது. ஜமைக்கா திரும்பிய போல்ட்டிற்கு சிறப்பான வரவேற்பும் வழங்கப்பட்டதோடு, அவரது ஒலிம்ம்பிக் சாதனைகளை அங்கீகரிக்கும் வண்ணம் ஜமைக்க அரசின் தனிச்சிறப்பு ஆணை ( Order of Distinction ) வழங்கப்பட்டது.
2009 பெர்லின் உலக தடகளம் மற்றும் இதர போட்டிகள்
2009-ஆம் ஆண்டின் துவக்கத்தில், தன் வேகத்தைக் கூட்டும் பொருட்டு, 400 மீ பந்தயங்களில் போட்டியிட்டார். இரண்டு 400 மீ பந்தயங்களில் வெற்றி பெற்றதோடு, கிங்ஸ்டனில் 45.54 நொ நேரத்தை 400 மீ போட்டியில் பதிவு செய்தார். ஏப்ரல் மாதத்தில் நிகழ்ந்த வாகன விபத்தில், காலில் சிறு காயம் ஏற்பட்டது. எனினும், ஒரு சிறு அறுவை சிகிச்சையைத் தொடர்ந்து விரைவில் மீண்டார். thumb|right|150 மீ பந்தயத்தின் 14.35 நொடிகள் உலக சாதனை ஓட்டத்திற்கு சற்று முன்னர், [[தடகள துவக்கப் பாளம்|துவக்கப் பாளத்தில் போல்ட் (நடுவில்)]] மான்செஸ்டர் நகர விளையாட்டுக்களின் 150 மீ தெரு பந்தயத்தில் பங்குபெற ஆயத்தமாக உள்ளதாக அறிவித்தார். அப்பந்தயத்தை போல்ட் 14.35 நொ நேரத்தில் வென்று 150 மீ ஓட்டத்தின் அதிவிரைவான நேரத்தைப் பதிவு செய்தார். முழு உடற்தேற்றம் அடையாதபோதும், ஜமைக்க தேசிய சாம்பியன்ஷிப் போட்டிகளின் 100 மற்றும் 200 மீ பந்தயங்களில் முறையே 9.86 நொ மற்றும் 20.25 நொ நேரங்களில் ஓடி பட்டம் வென்றார். இதன் மூலம் 2009 உலகத் தடகளப் போட்டிகளுக்குத் தகுதியடைந்தார். அமெரிக்க போட்டியாளர் டைசன் கே போல்ட்டின் 100 மீ சாதனை தனக்கு எட்டும் தூரத்தில் இருப்பதாகத் தெரிவித்தார், எனினும் போல்ட், தான் இதனைப் பொருட்படுத்தவில்லை என்று கூறினார். ஜூலை மாதம் நடைபெற்ற அத்லெடிஸ்ஸிமாவில் மழை, நொடிக்கு 0.9 மீ எதிர்விசைக் காற்று என்ற கடுமையான சூழலையும் மீறி 200 மீ பந்தயத்தை 19.59 நொடிகளில் கடந்து, 200 மீ பந்தயத்தில் நான்காவது துரித ஓட்டத்தைப் பதிவு செய்தார். thumb|left|2009 பெர்லின் உலக தடகளப் போட்டியில் [[டைசன் கேவைத் தோற்கடித்து, 100 மீ ஓட்டப்பந்தய உலக சாதனை படைக்கும் போல்ட்.]] 2009 ஆகஸ்ட்டில் நடைபெற்ற உலக சாம்பியன்ஷிப் போட்டிகளின் தகுதிச் சுற்றுகளை போல்ட் எளிதாகக் கடக்கையில், இறுதியல்லாத சுற்றுகளில் அதி வேகமான 9.89 நொ நேரத்தைப் பதிவு செய்தார். சாம்பியன்ஷிப்பின் இறுதியில், போல்ட் தன் உலக சாதனையை 9.58 நொ நேரமாக மேம்படுத்தி, உலக சாம்பியன்ஷிப் போட்டிகளில் தன் முதல் தங்கப் பதக்கத்தைக் கைப்பற்றினார். கே, 9.71 நொ நேரத்தில், இரண்டாவதாக வந்தார். 200 மீ பந்தயத்திலிருந்து கே பின்வாங்கிய போதும், போல்ட் தன் சாதனையை மீண்டும் 0.11 நொ நேரவீதம் மேம்படுத்தி, பந்தயத்தை 19.19 நொடிகளில் முடித்தார். போட்டியில் மூன்று வீரர்கள், 19.90 நொடிகளுக்கும் குறைவான நேரத்தில் ஓடிய போதும், இதுவே உலகத் தடகளப் போட்டிகளின் வரலாற்றில் மிக அதிக நேர வேறுபாட்டோடு பெற்ற வெற்றியாகும். போல்ட் தன் செயல்திறன் மேம்பாட்டிற்கு முக்கிய காரணி தன் மேம்பட்ட பந்தயத் தொடக்கம் என்று குறிப்பிட்டார். அவரது எதிர்வினையாற்றும் நேரம் 100 மீ பந்தயத்தில், 0.146 நொ நேரமாகவும் 200 மீ பந்தயத்தில் 0.133 நொடியாகவும் மேம்பட்டிருந்தது. பெய்ஜிங் ஒலிம்பிக்கில் நிகழ்த்திய சாதனைகளின் போதிருந்ததைவிட இவை வெகு துரிதமான தொடக்கங்களாகும். ஜமைக்க 4x100 மீ தொடரோட்ட அணி 37.31 நொடிகளில் முடித்து, வரலாற்றின் இரண்டாவது வேகமான பந்தய ஓட்டத்தை நிகழ்த்தினர்.
2009-ஆம் ஆண்டின் இறுதியில், ஆண்டிற்கான ஐ.ஏ.ஏ.எஃப் உலகத் தடகள வீரர் விருதிற்குத் தொடர்ந்து இரண்டாவது முறையாகத் தேர்வு செய்யப்பட்டார்.
2010: டைமண்ட் லீகும், தகர்ந்த வெற்றிச் சங்கிலியும்
வரவிருக்கும் விளையாட்டு பருவத்தில் சாதனைகள் எதையும் தகர்க்கும் எண்ணமில்லை என்று போல்ட் அறிவித்தபோதும், 2010-ஆம் ஆண்டின் துவக்கத்தில் கிங்ஸ்டனில் நடைபெற்ற 200 மீ பந்தயத்தை 19.56 நொடிகளில் முடித்து, உலகின் நான்காவது வேகமான ஓட்டத்தை நிகழ்த்தினார். மே மாதம், தேகுவில் நடைபெற்ற வண்ணமயமான தேகு சாம்பியன்ஷிப் சந்திப்பிலும், 2010 டைமண்ட் லீகின் சாங்காய் கோல்டன் கிராண்ட் ப்ரீயிலும் எளிதான வெற்றிகளை அடைந்தார். மைக்கேல் ஜான்சன் 30.85 நொடிகளில் ஓடிய 300 மீ சாதனையை, ஓஸ்திராவா கோல்டன் ஸ்பைக் சந்திப்பில், முறியடிக்க முயற்சித்தார். எனினும் அவரால் ஜான்சனின் பத்தாண்டுக்கால சாதனையை முறியடிக்க முடியாமல், ஈரமான சூழலில் தனது இரண்டாம் முயற்சியில் 30.97 நொடிகளில் ஓடுகையில், பின்னங்கணுக்கால் தசைநாண் பாதிப்புக்குள்ளானார்.
ஒரு மாதத்திற்குப் பிறகு, காயத்திலிருந்து மீண்டு வந்த வேளையில் லோசான் அத்லெடிஸ்ஸிமா சந்திப்பில் 100 மீ(9.82 நொ) வென்றதோடு, அரேவா சந்திப்பில் அசாஃபா பவலைத் தோற்கடித்து (9.84 நொ) மீண்டும் தன்னை நிலைநிறுத்தினார். இத்தகைய செயலமைப்பில் இருந்தபோதும், டி.என். காலனில் தன் விளையாட்டு வாழ்வின் இரண்டாவது தோல்வியை அடைந்தார். டைசன் கே, போல்ட்டிற்கு 9.84 நொடிக்கு 9.997 நொடிகள் என்ற கணக்கில் பெரும் தோல்வியை அளித்தார். இத்தோல்வி, கேயிடம் போல்ட் கண்ட முதல் தோல்வி மட்டுமல்லாமல், இரண்டாண்டுகளுக்கு முன்னர், பவலிடம் முதல் முறை தோல்விகண்ட அரங்கிலேயே நிகழ்ந்ததென்பதும் குறிப்பிடத்தக்கது.
2011 உலகப் போட்டிகள்
தேகுவில் நடைபெற்ற 2011 உலக தடகளப் போட்டிகளின் 100 மீ பந்தயத்தை எளிதில் வெல்வார் என்று பெரிதும் எதிர்பார்க்கப்பட்ட போல்ட், முன்னதாகவே ஓட்டத்தை தொடங்கியதால், பிழையான துவக்கத்தின் அடிப்படையில் பந்தயத்திலிருந்து நீக்கப்பட்டார். போல்ட்டின் சக நாட்டு வீரரான யொஹான் பிலேய்க் போட்டி பருவத்தின் தனிப்பட்ட சிறந்த ஓட்டத்தை வெளிப்படுத்தி 9.92 நொ நேரத்தில் பந்தயத்தை வென்றார். 200 மீ பந்தயத்தின் இறுதியில் போல்ட், 19.4 நொடிகளில், பறந்து வெற்றி பெற்றார். 4 × 100 மீ தொடரோட்டத்தில் போல்ட் பங்கெடுத்த ஜமைக்க அணி 37.04 நொடிகளில் புது உலக சாதனை புரிந்தது.
ஜூன் 2012-இல் நடைபெற்ற டைமண்ட் லீகின் 100 மீ பந்தயத்தை 9.79 நொடிகளில் கடந்து வென்றார் போல்ட்.
2012 கோடைக்கால ஒலிம்பிக்ஸின் தொடர்ந்த பதக்க வேட்டை
2012 லண்டன் ஒலிம்பிக்கிற்கு முன்னதாக நடைபெற்ற ஜமைக்க சோதனைப் போட்டிகளின், 100 மற்றும் 200 மீ பந்தயங்கள் இரண்டிலும் போல்ட் இரண்டாவதாக வந்தார். எனினும் ஒலிம்பிக்கில் 100 மீ பந்தயத்தில் 9.69 நொடிகளில் கடந்து புதிய ஒலிம்பிக் சாதனையோடு தங்கப்பதக்கம் வென்றார். சக நாட்டவரான, யொஹான் பிலேய்க் 9.75 நொடிகளில் வெள்ளிப் பதக்கம் வென்றார். இந்த வெற்றியின் மூலம், 1988-இல் கார்ல் லூயிஸிற்குப் பிறகு, ஒலிம்பிக் விரைவோட்டப் பட்டத்தை தக்கவைத்துக் கொண்ட முதல் வீரரானார்.
இதனைத் தொடர்ந்து தனது 200 மீ ஒலிம்பிக் தங்கப்பதக்கத்தையும், 19.32 நொ ஓட்டம் கொண்டு வெற்றிகரமாகத் தக்கவைத்துக்கொண்டார். சக நாட்டவர்களான யொஹான் பிலேய்க்கும் (19.44 நொ) வாரன் வேய்ரும்(19.84 நொ) முறையே வெள்ளி மற்றும் வெண்கலப் பதக்கங்களை வென்றனர். இதன்மூலம் 100 மீ மற்றும் 200 மீ ஒலிம்பிக் தங்கங்களை இரு ஒலிம்பிக்குகளில் தக்கவைத்துக் கொண்ட, முதல் வீரரானார்.
2012 ஒலிம்பிக் தடகளப் போட்டிகளின் இறுதி நாளில், போல்ட், நெஸ்டா கார்டர், மைக்கேல் ஃபிரேடர் மற்றும் யொஹான் பிலேய்க் அடங்கிய ஜமைக்க 4 × 100 தொடரோட்ட அணி, 36.84 நொடிகளில், 2011-இல் தாங்கள் நிகழ்த்திய முந்தைய உலக சாதனையை(37.04 நொ) முறியடித்தனர். வெற்றிக் களிப்பில், போல்ட், மோ ஃபராவிற்கு அர்ப்பணிக்கும் விதத்தில் "மோபாட்" சைகை செய்தார்.
2013
ஜூன் 6, 2013-இல் ரோமில் நடைபெற்ற கோல்டன் காலாவில், ஜஸ்டின் காட்லின் போல்ட்டை நூறிலொரு பங்கு நொ வித்தியாசத்தில் தோற்கடித்தார். 2013 லண்டன் ஆண்டுவிழா விளையாட்டுக்களில் போல்ட் 100 மீ பந்தயத்தை 9.85 நொடிகளில் வென்றதோடு, 4 x 100 மீ தொடரோட்டத்தில் வெற்றி பெற்ற ஜமைக்க அணியிலும் பங்காற்றினார்.
ஆகஸ்ட் 11, 2013-இல் உலக சாம்பியன்ஷிப்பின் 100 மீ பந்தயத்தை 9.77 நொ(-0.3 மீ/நொ காற்று)-யில் கடந்து உலகின் அதிவேக மனிதர் என்ற பட்டத்தை மீட்டார். ஜஸ்டின் காட்லின் 9.85 நொ-களில் இரண்டாவதாக வந்தார். ஆகஸ்ட் 17-இல், தன் இரண்டாவது உலக சாம்பியன்ஷிப் தங்கத்தை, 200 மீ பந்தயத்தை 19.66 நொ-களில் வென்று, அடைந்தார். உலக சாம்பியன்ஷிப்பின் 4 × 100 தொடரோட்டத் தங்கத்தையும் கைப்பற்றி, 30 ஆண்டுகால உலக சாம்பியன்ஷிப் வரலாற்றின் இணையற்ற வெற்றிச் சாதனையாளர் என்ற பெருமையை அடைந்தார்.
சென்ற ஆறாண்டுகளில் ஐந்து முறை ஆண்டிற்கான, ஐ.ஏ.ஏ.எஃபின் உலக விளையாட்டு வீரர் (ஆடவர்) விருதினைப் பெற்றார்.
2014 பொதுநலவாய விளையாட்டுக்கள்
2014 மார்ச்சில் போல்ட்டிற்கு பின்னந்தொடைதசை நாரில் காயம் ஏற்பட்டு, ஒன்பது வாரப் பயிற்சியைத் தவிர்க்க நேர்ந்தது. அறுவை சிகிச்சையிலிருந்து தேரியபின், ஸ்காட்லாந்தின் கிலாஸ்கோ நகரில் நடைபெற்ற 2014 பொதுநலவாய விளையாட்டுக்களில் 4 × 100 மீ தொடரோட்டப் பந்தயத்தில் போட்டியிட்டார். போல்ட்டின் அணி 37.58 நொடிகளில் பொதுநலவாய விளையாட்டுச் சாதனையை நிகழ்த்தினர்.
ஆகஸ்ட் 2014-இல், வார்சாவில் போல்ட் உள்ளரங்க 100 மீ உலக சாதனையை 9.98 நொ-யில் நிகழ்த்தினார்.
2015 பெய்ஜிங் உலக போட்டிகள்
ஆகஸ்ட் 23, 2015-இல், 2015 பெய்ஜிங் உலகத் தடகளப் போட்டிகளின் 100 மீ இறுதிப் போட்டியில் 9.79 நொடிகளில் வெற்றிக்கனியைப் பறித்தார். ஆகஸ்ட் 27, 2015-இல் பெய்ஜிங் போட்டிகளின் 200 மீ பதக்கத்தையும் 19.55 நொடிகளில் வென்றார். மேலும் 4x100 மீ. தொடர் ஓட்டத்தில் நெஸ்டா கார்டர், ஆசாபா பாவெல், நிகெல் ஆஷ்மீட், உசேன் போல்ட் ஆகியோர் அடங்கிய ஜமைக்க அணி 37.36 விநாடிகளில் இலக்கை எட்டி சாம்பியன் ஆனதன்மூலம் போல்ட்டிற்கு போட்டியின் மூன்றாவது தங்கம் கிட்டியது.
சராசரி வேகம்
100 மீ தூரத்தை 9.58 நொடிகளில் கடந்து சாதனை படைத்தது முதல் கணக்கிடப்பட்ட போல்ட்டின் சராசரி வேகம், தரையளவில் 37.58 km/h ஆகும். எனினும் அவர் எதிர்வினையாற்றும் நேரமான 0.15 நொடிகளைக் கழித்தால், ஓட்ட நேரம் 9.43 நொ-யை நெருங்கி, அவரது சராசரி வேகத்தை 38.18 km/h-க்கு அருகில் கொண்டு செல்லும். அவரது ஓட்ட நேரத்தில் 60 முதல் 80 மீ இடையிலான 20 மீ தூரத்தைக் கடக்க 1.61 நொடிகள் (9.58 நொ-களில் 100 மீ உலக சாதனை படைக்கும் போது) ஆனது எனப் பிரித்தாய்ந்ததன் அடிப்படையில், போல்ட்டின் உச்சக் கட்ட வேகம் நொடிக்கு 12.42 மீ (44.72 km/h) ஆகும்.
குறிப்புகள்
<references group='கு'/>
காணொலிகள்
பகுப்பு:தட கள விளையாட்டு வீரர்கள் பகுப்பு:யமேக்கா விளையாட்டு வீரர்கள் பகுப்பு:1986 பிறப்புகள் பகுப்பு:வாழும் நபர்கள்
வி. எஸ். நடேசன்
இவர் சிதம்பரம் வட்டம் வாக்கூர் என்னும் சிற்றூரில் பிறந்தவர்.தரசூர் சின்ன பொன்னுசாமி படையாட்சி (சிவாஜியின் நாடக ஆசிரியர்) பணிபுரிந்த எதார்த்தம் பொன்னுசாமி நாடகக் கம்பெனியில் பணியாற்றியவர். நடிகர் சிவாஜி கணேசனுக்கு பாட்டு வாத்தியாராகவும் இருந்துள்ளார். ஓடாக்கநல்லூர் கிட்டு (நடிகர்), தட்சணாமூர்த்தி (வி.ஐ.பி பட இயக்குநர் சபாவின் அப்பா), காகா ராதாகிருஷ்ணன்,. வி. கே. ராமசாமி இவர்கள் எல்லாம் நடேசன் பணியாற்றிய நாடகக் குழுவில் இருந்தவர்கள். நடேசன் அவர்கள் தமிழக அரசின் கலைமாமணி பட்டம் பெற்றுள்ளார்.
பகுப்பு:கலைமாமணி விருது பெற்றவர்கள்
1716
1716 (MDCCXVI) ஒரு புதன்கிழமையில் துவங்கிய ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.
யுரேனியம் டைசெலீனைடு
யுரேனியம் டைசெலீனைடு (Uranium diselenide) என்பது USe2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யுரேனியம் மற்றும் செலீனியம் தனிமங்கள் சேர்ந்து இச்சேர்மம் உருவாகிறது. செஞ்சாய்சதுர படிகக் கட்டமைப்புத் திட்டத்தில் உருவான β வடிவ யுரேனியம் டைசெலீனைடு சேர்மமும் அறியப்படுகிறது. பல்வேறாகக் காணப்படும் படிகக் குடும்பங்களில் இது PbCl2 குடும்பத்துடன் பொருந்தி அமைந்துள்ளது. a: 7.455 Å, b: 4.2320 Å, c= 8.964 Å. என்பவை இச்சேர்மத்தினுடைய ஓர் அலகுக் கூட்டின் பரிமாணங்களாகும். வெப்பநிலை 14 கெல்வினுக்கு கீழாக இருக்கும்போது மட்டும் இச்சேர்மம் வழக்கத்திற்கு மாறாக நேர்காந்தம் எனப்படும் பெரோகாந்தப் பண்பை வெளிப்படுத்துகிறது.